Publication: Magyar Közlöny
Issue: MK-2010-123 (Year: 2010, Number: 123)
Era: contemporary
Section: 2010. évi LXXVIII. törvény
Paragraph Index: 46

a) Amennyiben a légi fuvarozó mûködési engedély iránti kérelmének kézhezvételét vagy ilyen engedély megadását követõen az átvevõ fél légiforgalmi hatóságai okkal feltételezik, hogy a másik fél légiforgalmi hatóságai által hozott döntés ellenére a megállapodás 4. cikke szerinti, a megfelelõ engedélyek kiadására vonatkozó feltételek nem teljesültek, errõl – feltételezésüket megfelelõen indokolva – haladéktalanul tájékoztatják az említett hatóságokat. Ilyen esetben bármelyik fél konzultációt kezdeményezhet – ideértve az érintett légiforgalmi hatóságok képviselõivel folytatott konzultációt is – és/vagy a feltételezéssel kapcsolatos kiegészítõ információkat kérhet. Az ilyen kérelmeknek a lehetõ leghamarabb eleget kell tenni. Amennyiben az ügy megoldatlan marad, bármelyik fél a vegyes bizottság elé terjesztheti azt;

Source: https://magyarkozlony.hu/hivatalos-lapok/169910d0d0dbafea7ed9f70e285e2d18679663e9/dokumentumok/519e22f0d902683eebac787a11ba988294c02bd6/letoltes